Ներկայումս Լիոնել Մեսսին աշխարհի լավագույն ֆուտբոլիստն է, բայց նրան հնարավոր չէ մեխանիկական մոտեցումներով համեմատել անցյալի այլ մեծ ֆուտբոլիստների հետ: Ինչպես ցույց տվեցինք, ֆուտբոլը մշտապես փոփոխվում է, դրա հետ միասին` նաև ֆուտբոլիստները, մարզչական մոտեցումները և մարտավարությունները: Յուրաքանչյուր ժամանակաշրջան ունի իր առանձնահատկությունները: Ներկայումս տիրապետող է դիրքային խաղը, որոշ մարզիչներ նույնիսկ իրենց մարտավարություններով փորձում են խեղդել գեղեցիկ ֆուտբոլը՝ շեշտը դնելով միայն դիրքային տոտալ պաշտպանության վրա: Վերջին տարբերակը դժվար թե երկար կյանք ունենա, Մոուրինյոյի այդ փիլիսոփայությունը վաղ թե ուշ կհեռանա, իհարկե` նրա հետ միասին: